**18 martie 2016**

**Comunicat de presă**

**Activităţi prilejuite de Ziua Mondială a Sindromului Down**

An de an, zilele care promovează solidaritatea cu persoanele din categorii vulnerabile, ce au şi calitatea de beneficiari ai serviciilor specializate din cadrul Direcţiei Generale de Asistenţă Socială şi Protecţia Copilului Vaslui, sunt aduse în atenția opiniei publice de către reprezentanţii instituţiei noastre prin activităţi tematice, cu unic scop de valorizare a potenţialului individual şi a rolului în societate a acestora.

Astfel, **Centrul de Zi pentru Copilul cu Sindrom Down ,,Miracol**” **Bârlad**, în parteneriat cu **Liceul Pedagogic „Ioan Popescu” Bârlad**, va marca semnificația Zilei Mondiale a Sindromului Down, în cadrul Complexului de Servicii Comunitare nr.1 Bârlad, ***în data de 21.03.2016, începând cu ora 10.30,*** iar pe agenda evenimentului se vor situa o serie de activităţi desfăşurate de copii sub îndrumarea doamnei profesor Mirela Galan și a reprezentanților DGASPC Vaslui.

***Date privind Centrul de zi pentru copilul cu sindrom Down „Miracol” Bârlad***

*Centrul de zi pentru copilul cu sindrom Down „Miracol”* reprezintă un serviciu social comunitar care răspunde nevoilor acestor copii de a fi asistaţi şi sprijiniţi în procesul complex de recuperare, reabilitare şi integrare socială.

*Servicii oferite*

-Activităţi de reabilitare şi învăţare: kinetoterapie, logoterapie, ergoterapie, terapii prin învăţare;

-Activităţi recreative şi de socializare – realizează un echilibru între activităţile de învăţare şi reabilitare, pe de o parte şi cele de relaxare şi joc, pe de altă parte;

-Activităţi de sprijin pentru părinţi: asistenţă socială, informare, consiliere psihologică;

-Activităţi direcţionate către comunitate: realizarea de ateliere de lucru cu participarea specialiştilor pe problematica copilului cu sindrom Down, activităţi de instruire, schimburi de experienţă, diseminarea informaţiilor.

*Grupul ţintă:* Copiii cu dizabilităţi din comunitatea municipiului Bârlad şi familiile acestora.

**Biroul de presă al DGASPC Vaslui**